РЕПУБЛИКА СРБИЈА

НАРОДНА СКУПШТИНА

Одбор за oбразовање, науку,

технолошки развој и информатичко друштво

14 Број: : 06-2/177-21

10. мај 2021. године

Б е о г р а д

З А П И С Н И К

СEДМЕ СЕДНИЦЕ ОДБОРА ЗА OБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО

ОДРЖАНЕ 6. МАЈА 2021. ГОДИНЕ

 Седница је почела у 13,00 часова.

 Седници је председавао Муамер Зукорлић, председник Одбора.

Седници су присуствовали чланови Одбора: Милош Банђур, Милица Дачић, Невена Ђурић, Наташа Јовановић, Братислав Југовић, Владица Маричић, Милијана Сакић, Горан Спасојевић и Самира Ћосовић.

Седници су присуствовали заменици чланова Одбора: Марина Рагуш и Биљана Јаковљевић (Милица Дачић).

Седници нису присуствовали чланови Одбора: проф. др Марко Атлагић, доц. др Михаило Јокић, Нандор Киш (Nándor Kiss), проф. др Предраг Марковић, Живота Старчевић и проф. др Љубиша Стојмировић, нити њихови заменици.

Седници су присуствовали и представници Министарства трговине, туризма и телекомуникација, који су и чланови Преговарачке групе за Поглавље 10: Милош Цветановић, државни секретар и председник Преговарачке групе за Поглавље 10, Славица Кукољ, секретар Преговарачке групе за Поглавље 10 и Дубравка Грчић Недељковић, представник Министарства за европске интеграције.

 Пре утврђивања дневног реда, Муамер Зукорлић, председник Одбора је обавестио присутне чланове, да је осам чланова Одбора за образовање, науку, технолошки развој и информатичко друштво поднело предлог, да се у складу са чланом 255. став 3. Пословника народне скупштине, седница Одбора буде затворена за јавност, с обзиром на то да документ о којем треба да се расправља носи ознаку „рестриктивно“, односно да сдржи податке који су по својој природи осетљиви и захтевају ограничену дистрибуцију. Такође, председник Одбора је нагласио да ће до доношења одлуке о затварању седнице за јавност, у складу са чланом 255. став 4. Пословника Народне скупштине, он као председник поступати као да је предлог усвојен.

 Након гласања, Одбор је једногласно (11 гласова ЗА), одлучио да се седница затвори за јавност, у складу са чланом 255. став 3.

 На предлог председника, Одбор је једногласно (11 гласова - ЗА), усвојио следећи дневни ред:

Д н е в н и р е д

1. **Разматрање Предлога преговарачке позиције Републике Србије за Међувладину конференцију о приступању Републике Србије Европској унији за Преговарачко поглавље 10 – „Информационо друштво и медији“.**

 Прва тачка дневног реда: **Разматрање Предлога преговарачке позиције Републике Србије за Међувладину конференцију о приступању Републике Србије Европској унији за Преговарачко поглавље 10 – „Информационо друштво и медији“.**

Уводне напомене поводом ове тачке дневног реда изнео је Муамер Зукорлић, председник Одбора. Председник је обавестио присутне да је Влада Републике Србије, 28. априла 2021. године, усвојила Предлог преговарачке позиције Републике Србије за Међувладину конференцију о приступању Републике Србије Европској унији за Преговарачко поглавље 10 – „Информационо друштво и медији“ а 29. априла 2021. године доставила овај Предлог Народној скупштини. Председник Одбора је истакао да је овај Предлог Преговарачке позиције достављен члановима Одбора, непосредно, путем курира, због ознаке „рестриктивно“, коју носи овај документ.

 Милош Цветановић, државни секретар Министарства трговине, туризма и телекомуникација и председник Преговарачке групе за Поглавље 10 образложио је Предлог преговарачке позиције Републике Србије за Међувладину конференцију о приступању Републике Србије Европској унији за Преговарачко поглавље 10 – „Информационо друштво и медији“.

Поводом ове тачке дневног реда није било дискусије.

 Након гласања, Одбор је једногласно (11 гласова - ЗА), одлучио да да позитивно мишљење на Предлог преговарачке позиције Републике Србије за Међувладину конференцију о приступању Републике Србије Европској унији за Преговарачко поглавље 10 – „Информационо друштво и медији“.

 Известилац Одбора на седници Одбора за европске интеграције одређен је Муамер Зукорлић, председник Одбора.

 Одбор је, на основу члана 256. Пословника Народне скупштине, једногласно (11 гласова ЗА) одлучио да изда саопштење које гласи: „Одбор за образовање, науку, технолошки развој и информатичко друштво je на седници одржаној 6. маја 2021. године, која је била затворена за јавност, размотрио и дао позитивно мишљење на Предлог преговарачке позиције Републике Србије за Међувладину конференцију о приступању Републике Србије Европској унији за Преговарачко поглавље 10 – „Информационо друштво и медији“.

 Седница је завршена у 13,20 часова.

 СЕКРЕТАР ПРЕДСЕДНИК

 Муамер Зукорлић